Téyori bilih yoghurt digunakaké déning wong-wong Turki kuna didasarké karo buku Diwan Lughat al-Turk déning Mahmud Kashgari lan Kutadgu Bilig déning Yusuf Has Hajib kang ditulis nalika abad kaping 11. Ana ing buku loro iki, tembung yoghurt disebutké lan digambarké minangka kaya déné kang digunakaké déning wong Turki nomadik, kanthi tembung yoghurt digambarké ana ing pirang pérangan. Uga, kang sapisan wong ÉropahÉropah ngenal yoghurt bisa didelok karo sajarah klinik Perancis nalika Francis I lara diaré kang mbebayani lan ora ana dhokter Perancis kang bisa nambani. Nanging, sekuthuné Suleiman si Hebat ngirim dhokter, lan kanthi bantuan yoghurt dhèwèké bisa mari lan wong Éropah dipercaya ngenal yoghurt kang pisanan kanthi kedadéan iku.